Sisäasiainministeriö				Lausuntoyhteenveto 13.12.2010 
Pelastusosasto					VNA väestönsuojista
Pelastusylitarkastaja Veli-Pekka Hautamäki			SM026:00/2010

Lausuntoyhteenvetoon on koottu lausuntokierroksella olleesta asetusluonnoksesta (10.9.2010) annetut keskeiset kommentit. Lausunnoissa useampaan kertaan esitettyjä kannanottoja ei ole aina toistettu yhteenvedossa uudelleen. Ks.  tarkemmin yksityiskohtaisemmat kommentit lausunnoista. 

Asetusluonnoksesta pyydettiin lausunnot seuraavilta:

Ålands landskapsregering
Ahvenanmaan valtionvirasto
Ministeriöt
Aluehallintovirastot
Säteilyturvakeskus
Pelastuslaitokset
Pelastusopisto
Valtion teknillinen tutkimuskeskus
Suomen Kuntaliitto
Suomen pelastusjohtajat
Suomen Palopäällystöliitto ry
Suomen Sopimuspalokuntien Liitto ry
Suomen Pelastusalan Keskusjärjestö ry
Helsingin Väestönsuojeluyhdistys ry
Asunto-, toimitila- ja rakennuttajaliitto RAKLI ry
Rakennustarkastusyhdistys
Suomen Yrittäjät ry
Elinkeinoelämän keskusliitto EK
Finanssialan Keskusliitto
Rakennusteollisuus RT
Fläkt Woods Oy
Rakennusbetoni- ja Elementti Oy
Kalliosuunnittelu Oy Rockplan Ltd
Temet Oy
Karantia Oy Perusturva
Suoja-Expert Oy
Malkit Oy

Asetusluonnoksesta ei annettujen lausuntojen perusteella ollut kommentoitavaa tai asetusluonnoksessa olevat ehdotukset olivat pelkästään hyväksyttäviä seuraavien lausunnonantajien mielestä:

Liikenne- ja viestintäministeriö
Oikeusministeriö
Sosiaali- ja terveysministeriö
Valtiovarainministeriö
Ahvenanmaan valtionvirasto
Huoltovarmuuskeskus
Säteilyturvakeskus
Turvatekniikan keskus
Pääesikunta
Etelä-Karjalan pelastuslaitos
Keski-Suomen pelastuslaitos
Keski-Uudenmaan pelastuslaitos
Tampereen aluepelastuslaitos

Pohjois-Karjalan pelastuslaitos
Varsinais-Suomen pelastuslaitos
Espoon kaupunki (tilakeskus)
Jyväskylän kaupunki (rakennusvalvonta)
Kokkolan kaupunki
Lappeenrannan kaupunki
Porin kaupunki
Vaasan kaupunki
VTT
Suomen Kiinteistöliitto ry
Suomen Omakotiliitto ry
Elinkeinoelämän keskusliitto EK

Etelä-Suomen aluehallintovirasto esittää luonnoksen 5–11 §:iin viitaten uutta pykälää:

”12 § Poikkeukset

Poiketen siitä, mitä tässä asetuksessa säädetään, väestönsuojan seinien ja katon betonirakenteen paksuudeksi riittää varsinaiselta suoja-alaltaan 20 neliömetrin S1-luokan väestönsuojassa 200 millimetriä betonia.”

PYKÄLÄKOHTAISET KOMMENTIT
	LAUSUNNONANTAJA	LAUSUNTO	
1 § Soveltamisala	-ei kommentteja		
2 § Väestönsuojan varsinaisen suojatilan koko	Helsingin kaupungin pelastuslaitos	-suojaluokat tulisi määritellä tarkemmin, mikäli niitä ei ole mainittu uudistettavassa pelastuslaissa tai asetuksessa pelastustoimesta

-pykälään tulisi lisätä kappale, jossa sanallisesti mainitaan eri suojaluokat

-henkilömitoitukseen liittyvä teksti ei ole riittävän velvoittava ohjaamaan väestönsuojan koon määräämistä, velvoittavuutta pitää lisätä, jotta suojapaikkojen riittävyys kohteessa oleville henkilöille voidaan varmistaa

-pykälän sisältöä ehdotetaan muutettavaksi seuraavasti:
”Jos teollisuus-, tuotanto- ja varastorakennukseen rakennettava väestönsuoja olisi tarpeettoman suuri rakennuksessa tai samalla tontilla tai rakennuspaikalla pysyvästi työskenteleviä ja oleskelevia varten taikka jos opetusalan tai hoitoalan rakennukseen rakennettava väestönsuoja olisi liian pieni oppilaspaikkoihin taikka hoitopaikkoihin nähden, väestönsuojan koko on määrättävä sen henkilömäärän mukaan, joka rakennuksessa keskimäärin oleskelee. Jos väestönsuoja mitoitetaan tässä momentissa tarkoitetun henkilömäärän mukaan, suojatilan tulee olla 0,75 neliömetriä henkilöä kohden, jollei erityisestä syystä tarvita suurempaa tilaa.”	
	Etelä-Suomen aluehallintovirasto	-käymäläkomeroiden lukemiseen nyt varsinaiseen suojatilaan kuuluviksi tulee suhtautua varauksellisesti, ei ole aivan selvää antaako varsinaisen suojatilan pinta-alan mitoittaminen 0,75 neliömetriin per henkilö tähän mahdollisuuden

-pykälän 2 momentti tulisi muuttaa sisällöltään seuraavaksi:
”Jos teollisuus-, tuotanto- ja varastorakennukseen rakennettava väestönsuoja olisi tarpeettoman suuri rakennuksessa tai samalla tontilla tai rakennuspaikalla pysyvästi työskenteleviä ja oleskelevia varten, voidaan väestönsuojan koko määrätä sen henkilömäärän mukaan, joka rakennuksessa keskimäärin oleskelee. Jos opetusalan tai hoitoalan rakennukseen rakennettava väestönsuoja olisi liian pieni oppilaspaikkoihin tai hoitopaikkoihin nähden, väestönsuojan koko on määrättävä sen henkilömäärän mukaan, joka rakennuksessa keskimäärin oleskelee. Jos väestönsuoja mitoitetaan tässä momentissa tarkoitetun henkilömäärän mukaan, suojatilan tulee olla 0,75 neliömetriä henkilöä kohden, jollei erityisestä syystä tarvita suurempaa tilaa.”	
	Itä-Suomen aluehallintovirasto	-pykälän 1 momentin viimeinen rivi tulisi kirjoittaa:
”Varsinaisella suojatilalla tarkoitetaan ihmisten oleskelua varten tarkoitettua tilaa, johon ei lueta sulkuhuonetta ja -telttaa, saniteettitiloja eikä teknisiä tiloja.” ; saniteettitilojen lisääminen asetuksen tekstiin selkeyttää asetuksen tekstiä

-muistiossa: 2 § 1 mom. lisätään ”Myymälä”; 2 mom. korjataan 12 neliömetriä 20 neliömetriksi	
	Pohjois-Suomen aluehallintovirasto	-asetuksessa ja muistiossa on ristiriita sen suhteen lasketaanko saniteettitilat mukaan varsinaiseen suojatilaan

-väestönsuojan varsinaiseen suojatilaan laskettaviin tiloihin ei pidä tehdä joka lain uudistuksen yhteydessä muutoksia, jotka vaikeuttavat esimerkiksi suojapaikkojen tilastointia

-2 §:ssä tulee määritellä kuuluvatko SM:n asetuksen 5 §:ssä mainitut ensiapu- ja sairashuone varsinaiseen suojatilaan laskettaviksi tiloiksi

-muistiossa tulisi selkeyttää rakennuksessa pysyvästi työskenteleviin ja oleskeleviin laskettavien henkilöiden määrää: vähennetäänkö esimerkiksi tilapäisesti sairauden tms. takia poissaolevat pysyvästi paikalla olevista	
	
Kymenlaakson pelastuslaitos	
-pysäköintitilat tulisi vapauttaa laskennasta, voivat joissain rakennuksissa olla jopa 30 % kerrosalasta

-keskimäärin oleskelevan henkilömäärän sijaan tulisi käyttää rakennuksen suurinta suunniteltua henkilömäärää tai laskennallista henkilömäärää	
	Länsi-Uudenmaan pelastuslaitos	-opetusalan ja hoitoalan rakennuksissa suojatila 4 % kerrosalasta

-S1-luokka voisi olla S1u tai S1 2011

-kalliosuoja - termi voi aiheuttaa sekaannuksia	
	Oulu-Koillismaan pelastusliikelaitos	-2 § 1 mom:: ”Väestönsuojan varsinaisen suojatilan tulee kuitenkin olla vähintään 20 neliömetriä.”

-suositetaan käytettäväksi Suomen Rakentamismääräyskokoelman käyttötaparyhmiä Kokoontumis- ja liiketilat, Tuotanto- ja varastotilat sekä Hoitolaitokset	
	Suomen Kuntaliitto	-rakennuksessa keskimäärin oleskelevien sijaan voitaisiin käyttää henkilömäärän mediaaniarvoa rakennuksen normaalina vuorokautisena käyttöaikana	
	Tampereen kaupunki (rakennusvalvonta)	-väestönsuojan tilojen koko määräytyisi rakennuksen 250 mm:n seinävahvuuden mukaan laskettavan kerrosalan pohjalta	
	Suomen Yrittäjät

Rakennustarkastusyhdistys RTY ry	-suojatilan vähimmäiskoon nostaminen 12 neliömetristä 20 neliömetriin nostaa rakentamisen kustannuksia

-suojatilan vähimmäiskoon nostaminen on ristiriidassa sen kanssa, että pelastuslakiluonnoksessa on nostettu väestönsuojan rakentamisvelvoitteen alarajaa	
3 § Väestönsuojan sijoittaminen	Helsingin kaupungin pelastuslaitos	-uhka-arvio tulisi määritellä samoin kuin se, kenen vastuulla sen tekeminen on	
	Itä-Suomen aluehallintovirasto	-3 §:n 2 momenttiin tulisi kirjoittaa maksimimatka, jonka sisällä suojan tulee sijaita (ehdoton yläraja 1000 m)	
	Pohjois-Suomen aluehallintovirasto	-3 §:n 2 mom. voitaisiin poistaa tarpeettomana	
	Kymenlaakson pelastuslaitos	-toiminnallisesti laajoissa kohteissa kuten satamissa väestönsuojat tulisi voida sijoittaa kauemmaksi (kuin 500 m)	
	Suomen Kuntaliitto	-3 §:n 2 mom. voisi olla seuraava:
”Rakennusluvan myöntävä viranomainen voi alueen pelastusviranomaista kuultuaan uhka-arvioon perustuen päättää väestönsuojan sijoittamisesta joko rakennukseen tai suojautumisen kannalta tarkoituksenmukaiselle etäisyydelle.”	
4 § Kuormitukset	Kanta-Hämeen pelastuslaitos	-minimiraudoitusvaatimus saattaa johtaa helposti ylimitoitettuihin rakenteisiin momenttien suhteen S1-luokan suojissa	
	Ympäristöministeriö	-teknisten määräysten jakaminen valtioneuvoston ja sisäasiainministeriön asetusten kesken vaikuttaa keinotekoiselta ja hankaloittaa hiukan niiden soveltamista ja rakennesuunnittelijan työtä; VNA:n 4 ja 5 §:t voisivat olla SM:n asetuksessa	
5 § Rakenteiden paksuus	Etelä-Suomen aluehallintovirasto	-5 § 1 mom. paksuusvaatimuksesta 300 mm on poikkeus SM:n asetusluonnoksen 22 §:n 2 momentissa 200 mm (S1-luokka)	
	Ympäristöministeriö	-yleensä ei puhuta pilarin paksuudesta, vaan sivumitasta

-4 mom. teräsbetonisen väestönsuojan kyseessä ollessa teräsbetoniseinillä tarkoitetaan tarkasti ottaen vain sisäseiniä, ympärysseinien vaatimukset on esitetty pykälän 2 momentissa	
6 § Kallioväestönsuojat	-ei kommentteja		
7 § Kallioväestönsuojan lujitukset	Suomen Kuntaliitto	-yksityiskohtaiset lujitusvaatimukset voisi siirtää SM:n asetuksen 10 §:ään Kallion lujitukset	
8 § Sirpalesuojaus	Pohjanmaan pelastuslaitos 

SPEK	-ovet ja luukut tulisi standardoida materiaalivahvuudeltaan täyttämään kunkin luokan vaatimukset; tämän johdosta olisi jokaisessa ainoastaan yksi levyvahvuus

-sirpalesuojauksessa tulee kiinnittää huomiota myös läpivientien sekä mahdollisten ulkopuolella kulkevien kaapelointien yms. pintavetojen suojaukseen	
9 § Tärähdyskuormitukset ja muut kuormitukset	-ei kommentteja		
10 § Perustusten mitoitus	-ei kommentteja		
11 § Teräsbetonirakenteiden mitoitus	-ei kommentteja		
12 § Voimaantulo	-ei kommentteja